भोपाल. भोपाल में पोस्टिंग के दौरान कदाचरण के दोषी पाए गए एडिशनल डिस्ट्रिक्ट एंड सेशन जज रहे विजय मालवीय को अनिवार्य रिटायर्ड दे दी गई है। इसके अलावा टीकमगढ़ के जतारा में पोस्टेड डिलींग जज आशीष डेनियल की सर्विस समाप्त की गई हैं। पिछले महीने मप्र हाईकोर्ट की फुलकोर्ट मीटिंग में दोनों को पोस्ट से हटाने की रिकमंडेशन की गई थी। सरकार ने 8 दिसंबर को डेनियल की सेवाएं समाप्त करने और 22 दिसंबर को मालवीय की अनिवार्य सेवानिवृत्ति की अधिसूचना जारी की। हाईकोर्ट के रजिस्ट्रार जनरल मोहम्मद फहीम अनवर ने बताया कि कदाचरण से आशय कामकाज में लापरवाही और भ्रष्टाचार दोनों से है।